section_heading: Samostalne izložbe
paragraph_text: Za života radi još 2 izložbe u Zagrebu, Mangelos no. –9 Energija u Galeriji Dubrava 1979. te posljednju Mangelos no.1- 9 –Retrospektiva u Galeriji proširenih medija 1981. godine, na kojoj nije pokazao pregled svojih djela nego samo jedan rad - tablicu na kojoj je kredom napisao noart. Konačna umjetnička afirmacija omogućena je velikim retrospektivnim izložbama u Beogradu i Zagrebu (1986.). Nakon njegove smrti, 1988. organiziran je u Galeriji proširenih medija okrugli stol o Bašičevićevu opusu i prvi put objavljen značajan broj tekstova (Quorum br. 1/1989). Postumno je do danas održano još desetak izložbi u Zagrebu, Ljubljani, Šidu, Berlinu, New Yorku...